Like a Rolling Stone

Like a Rolling Stone (כמו אבן מתגלגלת) הוא שיר שנכתב ובוצע על ידי בוב דילן ב-1965, ומדבר על אישה שמאבדת את כספה, הופכת לבודדה ונאלצת לחיות ברחוב.

השיר נחשב אחד השירים הבולטים בקריירה של דילן וכאחד השירים המשפיעים בשנות ה-60. בשנת 2004 דירג מגזין הרולינג סטון את השיר במקום הראשון ברשימת 500 השירים הגדולים בכל הזמנים. ניתן לציין כי מגזין זה נקרא "רולינג סטון" בהשראת השיר.
השיר פתח את האלבום Highway 61 Revisited שיצא בשנת 1965 ונחשב על ידי רבים לאלבומו הבולט ביותר של דילן ביחד עם האלבום Blonde on Blonde שיצא שנה אחריו.

אורך השיר הוא מעל לשש דקות ונחשב כאבן יסוד ביצירת ז'אנר הפולק רוק. האלבום עצמו מייצג את המעבר של דילן לגיטרות חשמליות, מעבר שזכה לביקורות רבות בקרב אוהדי הפולק שראו בדילן באותה תקופה משיח ולאחר המעבר ראו בו בוגד, אך זכה גם לביקורות מהללות מצד מבקרי המוזיקה ונחשב לאחד מהאירועים שהשפיעו בצורה ניכרת על המוזיקה במאה ה-20 לצד פסטיבל וודסטוק והאלבום Sgt. Pepper's Lonely Hearts Club Band של הביטלס.

מיקומי שיא

קישורים חיצוניים

הערות שוליים 

ערכים שבהם תבנית בריטניקה אינה מתאימה
שירי 1965
שירי בוב דילן
שירים באנגלית
סינגלים שהגיעו למקום הראשון במצעד 100 סינגלי הפופ של קאש בוקס
שירי זהב בממלכה המאוחדת
סינגלים בהוצאת קולומביה רקורדס